Skipsreder Alex Larang og hans familie blir sentrum for intriger og mord. Helmer og Sigurdson gir seg i kast med en etterforskning der deres tidligere kollega, Trond Steen, kommer i søkelyset. Han er suspendert fra politiet etter å ha drept en mann i håndgemeng, og nå tvinges han på flukt etter at han blir observert på åstedet for to mord. Hvis han er uskyldig, klarer han å renvaske seg ved – om mulig – å finne den virkelige morderen?